Diari Oficial de la Generalitat Valenciana


Sumari del DOGV 4230, del 17-04-2002 (2002/3750)

ORDRE de 5 de març de 2002, de la Conselleria d'Agricultura, Pesca i Alimentació, per la qual es publiquen determinades línies pressupostàries i els imports globals màxims que financen per a l'any 2002 determinades subvencions gestionades per la Direcció General de Pesca i Comercialització Agrària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3750


Data del document
:   05-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * creïlla
    * ajuda a l'agricultura
    * agrupació de productors agraris
    * política de producció agrícola
    * cooperativa agrícola
    * suport econòmic

ORDRE de 5 de març de 2002, de la Conselleria d'Agricultura, Pesca i Alimentació, per la qual es publiquen determinades línies pressupostàries i els imports globals màxims que financen per a l'any 2002 determinades subvencions gestionades per la Direcció General de Pesca i Comercialització Agrària. [2002/3750]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvenció que les financen i l'import global màxim que s'hi destina. Aquests aspectes depenen de la llei anual de pressupostos, en aquests moments la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4158, de 31.12.2001). Per això cal adaptar-hi les bases aprovades amb anterioritat i que mantenen la vigència; no caldrà l'adaptació respecte d'aquelles que han estat modificades després de l'entrada en vigor d'aquesta llei, ja que en aquest cas ja s'ha produït l'adaptació.
  
Per les raons exposades, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
Ordene
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General de Pesca i Comercialització Agrària es concediran, en l'exercici de l'any 2002, a càrrec de les línies de subvenció del programa 714.30 i pels imports globals màxims que s'indiquen, d'acord amb la Llei 10/2001, de 27 de desembre, de Pressupostos de la Generalitat Valenciana per a l'exercici de l'any 2002.
  
Programa 714.30. Industrialització i comercialització agrària
  
- Ordre de 16 de novembre de 1999, de la Conselleria d'Agricultura, Pesca i Alimentació, per la qual es regulen les ajudes establides en el RD 617/1998, de suport a les agrupacions de productors de creïlla de consum no destinada a la indústria feculera (DOGV núm. 3639, de 3.12.1999).
  
- Línia pressupostària: T3027000
  
Import global màxim: 30.050 euros
  
Termini de presentació d'instàncies: permanent
  
Termini de tramitació: 6 mesos
  
Efecte de l'acte presumpte: desestimatori
  
- Línia pressupostària: T2891000
  
Import global màxim: 30.050 euros
  
Termini de presentació d'instàncies: permanent
  
Termini de tramitació: 6 mesos
  
Efecte de l'acte presumpte: desestimatori
  
- Ordre de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació a la Comunitat Valenciana del règim comunitari d'ajudes a la constitució d'agrupacions de productors agraris (DOGV núm. 3655, de 29.12.1999):
  
- Línia pressupostària: T3119000
  
Import global màxim: 601.010 euros
  
Termini de presentació d'instàncies: l'indicat en l'ordre de referència
  
Termini de tramitació: 6 mesos
  
Efecte de l'acte presumpte: desestimatori
  
Article 2
  
1. La justificació de la realització de la conducta, activitat o inversió que es finançarà amb alguna de les subvencions a què es fa referència en aquesta ordre es realitzarà per mitjà de la presentació de les factures i justificants de pagament corresponents, tret que les bases reguladores de l'ajuda pública de què es tracte n'establisquen una altra de diferent.
  
2. El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el cas de subvencions plurianuals es justificarà, en cada any o exercici pressupostari, per l'import de l'anualitat corresponent.
  
Article 3
  
Les ajudes regulades en totes les disposicions d'aquesta ordre es tramitaran d'acord amb les pròpies bases reguladores i, subsidiàriament, per les disposicions del Reial Decret 2225/1993, de 17 de desembre, pel qual s'aprova el reglament de procediment per a la concessió d'ajudes i subvencions públiques, i per la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 4
  
En totes les ajudes regulades en aquesta ordre procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenir la subvenció sense posseir les condicions requerides per a això.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 de març de 2002
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ